Ekte spinnere

Chondrosteginae
 Chionopsychinae
 Lasiocampinae
 Macromphalinae
 Poecilocampinae

Ekte spinnere (Lasiocampidae) er en gruppe av store og kraftige, hårete sommerfugler som utgjør mesteparten av overfamilien Lasiocampoidea. Det er stor forskjell i utseende mellom kjønnene, hunnene er vanligvis betydelig større, tyngre og blekere på farge enn hannene. Larvene er tett kledt med hår som ofte kan forårsake kløe. De voksne sommerfuglene har vanligvis tilbakedannet sugesnabel og tar ikke næring til seg.

Utseende 
Middelsstore til store, kraftige (vingespenn opptil 90 mm for de nordiske artene), tett hårete sommerfugler, vanligvis grå-, brun- eller rødaktige. Hannene har foprholdsvis lange, fjærformede antenner. Kroppen er kort og tykk, særlig hos hunnene, hodet er nokså lite. Fasettøynene er ofte hårete. Sugesnabelen er mer eller mindre redusert, men labialpalpene er ofte kraftige, gjern fremstrakte som et "nebb" foran hodet. Antennene er bredt fjærformede og ganske lange hos hannene, smalt fjærformede eller kamtannede og ganske korte hos hunnene. Vingene er vanligvis store og brede, men hunnene til enkelte ikke-europeiske arter hatr reduserte vinger. Hver vinge har gjerne et lyst, bølget tverrbånd og en liten, lys flekk, ellers vanligvis ikke påfallende mønstre. Forvingene er trekantede, ofte med markerte, spissvinklede framhjørner, bakvingene er avrundede og ganske små. Beina er korte og kraftige. Larvene er lange og sylindriske, tett kledt med fine, oppstående hår, ofte med lange hår i tillegg.

Levevis 
Larvene lever på en lang rekke forskjellige busker, trær og urter, og mange av artene kan utnytte en rekke forskjellige vertsplanter. En del av artenes larver lever selskapelig, opptil flere hundre sammen, særlig når de er unge. En tett masse av larver kledt med irriterende hår virker trolig avskrekkende på de fleste potensielle rovdyr, selv om de ofte er sterkt utsatt for angrep fra parasittiske fluer og veps. Larvene overvintrer og tidlig på våren kan man finne dem høyt oppe i vegetasjonen der de sitter og soler seg for å heve kroppstemperaturen slik at de kan være i aktivitet. Den tette hårkledningen er en effektiv isolasjon og larven kan fort oppnå en kroppstemperatur 15–20 °C over lufttemperaturen. De utvokste larvene spinner seg inn i en oval kokong av silke. Denne er ganske tett og kompakt, men har gjerne et luftehull for å gi puppen mulighet til å puste. For noen arter kan puppen ligge over flere år før den klekkes. De voksne sommerfuglene tar ikke næring til seg og lever bare kort tid. Hunnene sitter gjerne stille og sender ut feromoner, som hannene med sine meget følsomme antenner kan oppdage når de ennå er langt borte fra hunnen. Hannene patruljerer gjerne over terrenget i en meget rask, brå flukt. Noen, slik som hannene til eikespinneren (Lasiocampa quercus) flyr om dagen, de fleste hannene og alle hunnene om natten.

Systematisk inndeling / europeiske arter 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien Lasiocampoidea
 Familien Ekte spinnere, Lasiocampidae
 Underfamilien Poecilocampinae
 Slekten Poecilocampa Stephens, 1828 – 5 arter, den palearktiske sone
 Høstspinner, Poecilocampa populi (Linnaeus, 1758) – over hele landet, flyr senhøstes
 Poecilocampa alpina (Frey & Wullschlegel, 1874) – fjellene i Mellom-Europa
 Slekten Trichiura Stephens, 1828 – 7 arter, den palearktiske sone
 Hagtornspinner, Trichiura crataegi (Linnaeus, 1758) – over hele landet
 Trichiura castiliana Spuler, 1908 – Sør-Frankrike og Spania
 Trichiura ilicis (Rambur, 1866) – Frankrike, Den iberiske halvøy
 Trichiura mirzayani Ebert, 1971 – Sentral-Asia
 Trichiura verenae Witt, 1981 – Balkan
 Underfamilien Lasiocampinae
 Slekten Eriogaster  – 15 arter
 Bjørkespinner, Eriogaster lanestris (Linnaeus, 1758) – spredte funn fra Sør-Norge. Har trolig gått mye tilbake.
 Eriogaster catax (Linnaeus, 1758) – Mellom-Europa
 Dvergbjørkspinner, Eriogaster arbusculae Freyer, 1849 – i fjellet, ganske vanlig på dvergbjørk men de voksne flyr i snøsmeltingen så man ser dem sjelden
 Eriogaster rimicola (Denis & Schiffermüller, 1775) – Mellom-Europa
 Eriogaster henkei (Staudinger, 1879) – sørlige Russland
 Eriogaster neogena (Fischer de Waldheim, 1824) – sørlige og østlige Russland
 Slekten Malacosoma  – 15 – 20 arter
 Okergul ringspinner, Malacosoma neustria (Linnaeus, 1758) – Østlandet, Sørlandet
 Båndringspinner, Malacosoma castrensis (Linnaeus, 1758) – Østlandet, Sørlandet
 Malacosoma alpicolum Staudinger, 1870 – Alpene, Den iberiske halvøy
 Malacosoma franconicum (Denis & Schiffermüller, 1775) – Mellom- og Sør-Europa
 Malacosoma laurae Lajonquiére, 1977 – Spania
 Slekten Lasiocampa – 15 arter, gamle verden
 Kløverspinner, Lasiocampa trifolii (Denis & Schiffermüller, 1775) – Østlandet, Sørlandet, ikke vanlig
 Lasiocampa eversmanni (Eversmann, 1843) – Sørøst-Europa
 Lasiocampa serrula Guenée, 1858 – Spania
 Lasiocampa grandis Rogenhofer, 1891 – Balkan
 Eikespinner, Lasiocampa quercus (Linnaeus, 1758) – nord til Nordland, vanlig på lynghei
 Lasiocampa terreni Herrich-Schäffer, 1847 – Kypros
 Slekten Macrothylacia – to arter
 Bringebærspinner, Macrothylacia rubi (Linnaeus, 1758) – til Hordaland
 Macrothylacia diagramma (Meade-Waldo, 1905) – sørlige Den iberiske halvøy, Marokko
 Slekten Dendrolimus – 10 arter
 Furuspinner, Dendrolimus pini (Linnaeus, 1758) – Sør-Norge, på furu
 Dendrolimus superans (Butler, 1877) – fra Ural og østover
 Slekten Pachypasa Walker, 1855
 Pachypasa limosa (de Villiers, 1827) – Frankrike, Den iberiske halvøy
 Pachypasa otus (Drury, 1773) – Balkan, Italia
 Slekten Streblote Hübner, 1820
 Streblote panda Hübner, 1820 – Den iberiske halvøy
 Slekten Euthrix – 25 -30 arter, de fleste i tropisk Asia
 Grasspinner, Euthrix potatoria (Linnaeus, 1758) – Sørlandet og Østlandet, ser ut til å være i ekspansjon
 Euthrix albomaculata (Bremer, 1861) – østlige del av den palearktiske sone
 Slekten Cosmotriche Hübner, 1820
 Taigaspinner, Cosmotriche lobulina (Denis & Schiffermüller, 1775) – spredt til Sør-Trøndelag
 Slekten Chilena
 Chilena sordida (Erschoff, 1874) – Russland
 Slekten Psilogaster
 Psilogaster loti (Ochsenheimer, 1810) – Frankrike, Den iberiske halvøy
 Slekten Phyllodesma Hübner, 1820 – 19 arter
 Rødbrun bladspinner, Phyllodesma ilicifolia (Linnaeus, 1758) – Østlandet, Sørlandet
 Phyllodesma tremulifolium (Hübner, 1810) – Sørvest-Europa
 Phyllodesma kermesifolium Lajonquire, 1960 – Sørvest-Europa
 Phyllodesma suberifolium (Duponchel, 1842) – Sørvest-Europa
 Phyllodesma japonicum (Leech, 1889) – fra Baltikum østover
 Slekten Gastropacha Ochsenheimer, 1810 – 17 – 20 arter
 Eikebladspinner, Gastropacha quercifolia (Linnaeus, 1758) – eneste norske funn fra Grimstad, 1917
 Gastropacha populifolia (Esper, 1782) – funnet i Danmark og Finland, ikke i Norge
 Gastropacha tsingtauica Grünberg, 1911 – Kina
 Slekten Odonestis – 10 arter
 Plommespinner, Odonestis pruni (Linnaeus, 1758) – ikke i Norge, har nylig dukket opp i Finland
 Underfamilien Chondrosteginae Aurivillius, 1927 – finnes i Europa, men ikke i nord
 Slekten Chondrostega Lederer, 1858 – Nord-Afrika og middelhavsområdet. i Europa:
 Chondrostega pastrana Lederer, 1858 – Kypros
 Chondrostega vandalicica (Milliére, 1865) – Spania
 Slekten Chondrostegoides – det sørlige Afrika
 Chondrostegoides capensis Aurivillius, 1905
 Chondrostegoides jamaka Zolotuhin, 2007 – Sør-Afrika
 Chondrostegoides magna Zolotuhin, 2007 – Sør-Afrika
 Chondrostegoides nobilorum Zolotuhin, 2007 – Sør-Afrika
 Chondrostegoides ruficornis Aurivillius, 1921
 Underfamilien Chionopsychinae – ikke i Europa
 Slekten Chionopsyche
 Chionopsyche grisea Aurivillius, 1914
 Chionopsyche montana Aurivillius, 1908
 Underfamilien Macromphalinae – ikke i Europa
 Slekten Artace – 30 arter
 Slekten Euglyphis – ca. 390 arter
 Slekten Macromphalia – 22 arter
 Slekten Nesara – 35 arter
 Slekten Titya
 Slekten Tolype – 115 arter

Litteratur 
 Carter, D. (1994). Sommerfugler fra hele verden. Teknologisk Forlag. ISBN 82-512-0438-0
 Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-toftsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Svenska Fjärilar, med bildegalleri
 Norges sommerfugler
 Fauna Europaea, utbredelsesdatabase over europeiske dyr

 
Sommerfugler formelt beskrevet i 1841
Dyr formelt beskrevet av Thaddeus William Harris